**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTO „KELIO ŽENKLŲ PROJEKTAVIMAS IR ĮRENGIMAS SAUGOMOSE TERITORIJOSE PRIE VIETINĖS REIKŠMĖS KELIŲ“ VEIKLAI**

2021 m. rugpjūčio 2 d. Nr. 34-869

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 38 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, 3 prioriteto „Išvystytas kultūrinis ir pažintinis turizmas“ 3.1 tikslo „Gerinti ir plėsti turizmo paslaugų kokybę ir infrastruktūrą“ 3.1.2 uždaviniu ,,Atnaujinti ir įrengti turistams skirtą infrastruktūrą“, atsižvelgiant į Valstybinės saugomų teritorijų tarnybos prie Aplinkos ministerijos 2021-06-18 raštą Nr. (2)-V3-1030 „Dėl projekto Nr. 05.4.1-APVA-V-016-01-0009 „Kraštovaizdžio vertybių apsauga ir pritaikymas pažinti (II)“ veiklą „Kelio ženklų projektavimas ir įrengimas saugomose teritorijose prie vietinės reikšmės kelių“ įgyvendinimo“, Lazdijų rajono savivaldybės taryba n u s p r e n d ž i a:

1. Pritarti Valstybinės saugomų teritorijų tarnybos prie Aplinkos ministerijos vykdomo projekto „Kelio ženklų projektavimas ir įrengimas saugomose teritorijose prie vietinės reikšmės kelių“ veiklos įgyvendinimui ir Lazdijų rajono savivaldybės administracijos dalyvavimui projekte partnerio teisėmis.
2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Irena Eimanavičienė, mob. 8 612 08671

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO PROJEKTO „KELIO ŽENKLŲ PROJEKTAVIMAS IR ĮRENGIMAS SAUGOMOSE TERITORIJOSE PRIE VIETINĖS REIKŠMĖS KELIŲ“ VEIKLAI“**

**AIŠKINAMASIS RAŠTAS**

2021-07-26

Lazdijų rajono savivaldybės tarybos sprendimo projektas „Dėl pritarimo projekto „Kelio ženklų projektavimas ir įrengimas saugomose teritorijose prie vietinės reikšmės kelių“ veiklai“ parengtas vadovaujantis Lietuvos Respublikos vietos savivaldos įstatymo 6 straipsnio 38 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, 3 prioriteto „Išvystytas kultūrinis ir pažintinis turizmas“ 3.1 tikslo „Gerinti ir plėsti turizmo paslaugų kokybę ir infrastruktūrą“ 3.1.2 uždaviniu ,,Atnaujinti ir įrengti turistams skirtą infrastruktūrą“ ir atsižvelgiant į Valstybinės saugomų teritorijų tarnybos prie Aplinkos ministerijos 2021-06-18 raštą Nr. (2)-V3-1030 „Dėl projekto Nr. 05.4.1-APVA-V-016-01-0009 „Kraštovaizdžio vertybių apsauga ir pritaikymas pažinti (II)“ veiklos „Kelio ženklų projektavimas ir įrengimas saugomose teritorijose prie vietinės reikšmės kelių“ įgyvendinimo“.

Sprendimo tikslas – pritarti Valstybinės saugomų teritorijų tarnybos prie Aplinkos ministerijos vykdomo projekto „Kelio ženklų projektavimas ir įrengimas saugomose teritorijose prie vietinės reikšmės kelių“ veiklos įgyvendinimui ir Lazdijų rajono savivaldybės administracijos dalyvavimui projekte partnerio teisėmis.

Valstybinė saugomų teritorijų tarnyba prie Aplinkos ministerijos (toliau – Projekto vykdytojas; Tarnyba) vykdo 2014–2020 m. Europos Sąjungos investicijų veiksmų programos projekto „Kraštovaizdžio vertybių apsauga ir pritaikymas pažinti (II)“ (toliau – Projektas) Nr. 05.4.1-APVA-V-016-01-0009, kuriame numatytas veiklos „Kelio ženklų projektavimas ir įrengimas saugomose teritorijose prie vietinės reikšmės kelių“ (toliau – Veikla) įgyvendinimas. Veiklos tikslas – užtikrinti informacijos apie saugomas teritorijas pateikimą vietinės reikšmės keliuose, įrengiant informacinius kelio ženklus Nr. 628 „Krypties rodyklė į lankytiną vietą“ ir Nr. 629 „Lankytinos vietos pavadinimas“ saugomose teritorijose. Pagal saugomų teritorijų direkcijų (toliau – Direkcijos) pateiktus duomenis, planuojama naujai įrengti ir (ar) pakeisti apie 1131 ženklą prie vietinės reikšmės kelių (1 priedas). Projekte yra numatyta, kad įgyvendinus Veiklą, sukurtas turtas turi būti perduotas Projekto partneriui, kuris vykdys tolesnę perimto turto buhalterinę apskaitą, vadovaujantis galiojančiais teisės aktais ir Projekto sutartimi. Lazdijų rajono savivaldybės administracija yra dalies planuojamų atnaujinamų / pakeičiamų kelio ženklų savininkas. Todėl prašoma prisidėti prie Veiklos įgyvendinimo, tampant Projekto partneriu. Veiklos įgyvendinimas užtikrintų pažintinio turizmo maršrutų funkcionavimą, saugomų teritorijų pažintinės (rekreacinės) vertės padidėjimą.

Bendra numatomo projekto vertė 700 000,00 Eur, Europos ekonominės erdvės finansinio mechanizmo ir bendrojo finansavimo lėšos sudaro 100 procentų visų tinkamų finansuoti projekto išlaidų.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyr. specialistė Irena Eimanavičienė.

Strateginio planavimo ir

investicinių projektų valdymo skyriaus

vyr. specialistė Irena Eimanavičienė